CELEX: 32012D0250
Language: lv
Date: 2012-05-08 00:00:00
Title: 2012/250/ES: Komisijas Īstenošanas lēmums ( 2012. gada 8. maijs ), ar ko groza Lēmumu 2008/855/EK attiecībā uz dzīvnieku veselības kontroles pasākumiem saistībā ar klasisko cūku mēri Vācijā (izziņots ar dokumenta numuru C(2012) 2992)  Dokuments attiecas uz EEZ

11.5.2012   
            
            
               LV
            
            
               Eiropas Savienības Oficiālais Vēstnesis
            
            
               L 124/39
            
         KOMISIJAS ĪSTENOŠANAS LĒMUMS
   (2012. gada 8. maijs),
   ar ko groza Lēmumu 2008/855/EK attiecībā uz dzīvnieku veselības kontroles pasākumiem saistībā ar klasisko cūku mēri Vācijā
   (izziņots ar dokumenta numuru C(2012) 2992)
   (Dokuments attiecas uz EEZ)
   (2012/250/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:
   
               (1)
            
            
               Komisijas 2008. gada 3. novembra Lēmumā 2008/855/EK par dzīvnieku veselības kontroles pasākumiem saistībā ar klasisko cūku mēri dažās dalībvalstīs (3) ir noteikti konkrēti kontroles pasākumi attiecībā uz klasisko cūku mēri dalībvalstīs vai to reģionos, kas iekļauti minētā lēmuma pielikumā. Šajā sarakstā ir iekļautas Vācijas federālo zemju Reinzemes-Pfalcas un Ziemeļreinas-Vestfālenes teritoriju daļas.
            
         
               (2)
            
            
               Vācija ir informējusi Komisiju par neseno klasiskā cūku mēra attīstību savvaļas cūku populācijā federālo zemju Reinzemes-Pfalcas un Ziemeļreinas-Vestfālenes reģionos, kas uzskaitīti Lēmuma 2008/855/EK pielikumā.
            
         
               (3)
            
            
               Minētā informācija liecina, ka klasiskais cūku mēris savvaļas cūku populācijā federālajās zemēs Reinzemē-Pfalcā un Ziemeļreinā-Vestfālenē ir izskausts. Līdz ar to attiecīgajos reģionos vairs nebūtu jāpiemēro Lēmumā 2008/855/EK paredzētie pasākumi, un no saraksta, kas iekļauts tā pielikuma I daļā, būtu jāsvītro ieraksts par Vāciju.
            
         
               (4)
            
            
               Tāpēc būtu attiecīgi jāgroza Lēmums 2008/855/EK.
            
         
               (5)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2008/855/EK pielikumā svītro I daļas 1. punktu.
   2. pants
   Šis lēmums ir adresēts dalībvalstīm.
   
      Briselē, 2012. gada 8. maijā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 395, 30.12.1989., 13. lpp.
   
      (2)  OV L 224, 18.8.1990., 29. lpp.
   
      (3)  OV L 302, 13.11.2008., 19. lpp.